ডন (অভিনেতা)

মোহাম্মদ আশরাফুল হক (মঞ্চ নাম ডন হিসাবে বেশি পরিচিত, জন্ম: ৭ আগস্ট ১৯৭১) হচ্ছেন একজন বাংলাদেশী চলচ্চিত্র অভিনেতা। চলচ্চিত্রে তিনি সাধারণত পার্শ্ব চরিত্রে খল অভিনেতা হিসাবে অভিনয় করে থাকেন। তিনি সোহানুর রহমান সোহান পরিচালিত লাভ চলচ্চিত্রে প্রথম করেন, কিন্তু ১৯৯৩ সালে মুক্তিপ্রাপ্ত কেয়ামত থেকে কেয়ামত চলচ্চিত্রটি মুক্তির দিক তার প্রথম চলচ্চিত্র। দুই যুগেরও বেশি সময়ের কর্মজীবনে ডন প্রায় সাড়ে ৬’শ চলচ্চিত্রে অভিনয় করেছেন। ডন ১৯৭১ সালের ৭ আগস্ট বগুড়ার কাটনাপাড়ায় মোহাম্মদ নাজমুল হক ও মোসাম্মৎ মোয়াজ্জমা হকের ঘরে মোহাম্মদ আশরাফুল হক হিসাবে জন্মগ্রহণ করেন। তার বাবা প্র‍য়াত হলেও মা বর্তমানে আমেরিকায় বসবাস করছেন। দশ ভাইবোনের মধ্যে ডন সবার ছোট। ডন বগুড়া শহর ছেড়ে ঢাকায় আসার পর ১৯৯১ সালে বিএফডিসির নতুন মুখের সন্ধানে অডিশন দেন, কিন্তু তাতে অনুত্তীর্ণ হন তিনি। পরে পরিচালক সোহানুর রহমান সোহানের সঙ্গে পরিচিত হলে, তিনিই প্রথম তাকে চলচ্চিত্রে সুযোগ দেন। সোহান পরিচালিত লাভ চলচ্চিত্রে ডন প্রথম অভিনয় করেন। কিন্তু ১৯৯৩ সালে মুক্তিপ্রাপ্ত সোহানের আরেক চলচ্চিত্র কেয়ামত থেকে কেয়ামত মুক্তির দিক দিয়ে তার প্রথম চলচ্চিত্র। কেয়ামত থেকে কেয়ামত চলচ্চিত্রে অভিনয়ের সুবাধে পরিচিত হন প্রয়াত অভিনেতা সালমান শাহর সঙ্গে। সালমান শাহ অভিনীত ২৭টি চলচ্চিত্রের মধ্যে ২৪টিতেই খলনায়কের চরিত্রে অভিনয় করেন তিনি। তার অভিনীত হিট ছবির তালিকায় রয়েছে এ জীবন তোমার আমার, বিক্ষোভ, ভালোবাসার মূল্য কত, তোমাকে চাই, ফুলের মতো বউ, বিয়ের ফুল, জীবন সংসার, ভালোবাসা কারে কয়, মহামিলন, মিলন হবে কত দিনে, মাটির ফুলের মতো চলচ্চিত্র। দুই যুগের বেশি সময়ের কর্মজীবনে ডন প্রায় সাড়ে ৬শ’ চলচ্চিত্রে অভিনয় করেছেন। চলচ্চিত্র ছাড়াও বেশ কয়েকটি টিভি নাটকেও অভিনয় করেন তিনি। কৌশিক হোসেন তাপস পরিচালিত কত ভালোবাসি তোমাকে টেলিছবিতে নায়িকা জনা'র বিপরীতে নায়কও ছিলেন তিনি। অভিনয়ের পাশাপাশি এক জনমের ভালোবাসা নামে একটি চলচ্চিত্রও প্রযোজনা করেছেন ডন। ডন অভিনয়ের পাশাপাশি গড়ে তুলেছেন ব্যান্ড দল ‘আর্কাইভ’। জড়িত আছেন নানা রকম সামাজিক কর্মকাণ্ডে। ২০১৫ থেকে ২০১৬ সাল পর্যন্ত দুই বছর বাংলাদেশ চলচ্চিত্র শিল্পী সমিতির আন্তর্জাতিক বিষয়ক সম্পাদকের দায়িত্বও পালন করেছেন তিনি। কেয়ামত থেকে কেয়ামত (১৯৯৩) প্রেমযুদ্ধ (১৯৯৪) - গুলজার তুমি আমার (১৯৯৪) আশা ভালবাসা (১৯৯৫) - রকি মহামিলন (১৯৯৫) তোমাকে চাই (১৯৯৬) - ডন জীবন সংসার (১৯৯৬) জীবন সংসার (১৯৯৬) চাওয়া থেকে পাওয়া (১৯৯৬) বুকের ভেতর আগুন (১৯৯৭) মনে পড়ে তোমাকে (২০০০) ঠেকাও মাস্তান (২০০১) স্বপ্নের বাসর (২০০১) যত প্রেম ততো জ্বালা (২০০৪) - লোকমান হায়দার বাংলার বাঘ (২০০৫) চাচ্চু (২০০৬) - ফুলু মির্জা পিতার আসন (২০০৬) দাদীমা (২০০৬) আমার প্রাণের স্বামী (২০০৭) - জুম্মন ক্যাপ্টেন মারুফ (২০০৭) কাবিননামা (২০০৭) মনে প্রাণে আছো তুমি (২০০৮) কোটি টাকার ফকির (২০০৮) যদি বউ সাজো গো (২০০৮) আমার জান আমার প্রাণ (২০০৮) মনে বড় কষ্ট (২০০৯) আমার প্রাণের প্রিয়া (২০০৯) বলো না কবুল (২০০৯) স্বামী স্ত্রীর ওয়াদা (২০০৯) সবার উপরে তুমি (২০০৯) জীবন মরণের সাথী (২০১০) - ডন তুমি আমার মনের মানুষ (২০১০) প্রেমে পড়েছি (২০১০) ভালবাসলেই ঘর বাঁধা যায় না (২০১০) - রবিন রিকসাওয়ালার ছেলে (২০১০) পরাণ যায় জ্বলিয়া রে (২০১০) কোটি টাকার প্রেম (২০১১) দারোয়ানের ছেলে (২০১১) দ্য স্পীড (২০১২) সে আমার মন কেড়েছে (২০১২) মাই নেম ইজ সুলতান (২০১২) নিঃস্বার্থ ভালবাসা (২০১৩) প্রেমিক নাম্বার ওয়ান (২০১৩) - ডন পোড়ামন (২০১৩) - মেজ ভাই ফুল অ্যান্ড ফাইনাল (২০১৩) - ডন অন্যরকম ভালবাসা (২০১৩) আই ডোন্ট কেয়ার (২০১৪) আমি শুধু চেয়েছি তোমায় (২০১৪) অগ্নি (২০১৪) - কিবরিয়া মাই নেম ইজ সিমি (২০১৪) গুন্ডা: দ্য টেররিস্ট (২০১৫) ব্ল্যাকমেইল (২০১৫) দ্য স্টোরি অব সামারা (২০১৫) রুদ্র দ্য গ্যাংস্টার (২০১৬) অস্তিত্ব (২০১৬) আমি তোমার হতে চাই (২০১৬) সত্তা (২০১৭) পাগল মানুষ (২০১৮) ক্যাপ্টেন খান (২০১৮) - টনি পাসওয়ার্ড (২০১৯) মনের মতো মানুষ পাইলাম না (২০১৯) ভালোবাসা ডটকম (২০১৯) আমার প্রেম আমার প্রিয়া (২০১৯) আব্বাস (২০১৯) - জব্বার জোয়াদ্দার শাহেনশাহ (২০২০) হৃদয় জুড়ে (২০২০) ক্রিমিনাল (২০২০) (নির্মানাধীন) মাস্তান সম্রাট (নির্মাণাধীন) শান (২০২০) (নির্মানাধীন) ছিটমহল (নির্মানাধীন) - মোঘল ১৯৯৬ সালের ৬ সেপ্টেম্বর বাংলাদেশের জনপ্রিয় অভিনেতা সালমান শাহর মৃত্যু হয়। ঘটনার পর সালমান শাহ'র বাবা কমরউদ্দিন চৌধুরী একটি অপমৃত্যুর মামলা করেন। সালমানের পরিবার শুরু থেকেই দাবি করে আসছে, এটি হত্যাকাণ্ড। সালমান শাহকে হত্যার দায় স্বীকার করে রেজভী আহমেদ ওরফে ফরহাদ নামের এক তরুণ আদালতে স্বীকারোক্তিমূলক জবানবন্দি দেন। ওই জবানবন্দির ভিত্তিতে সালমান শাহ'র মা নীলা চৌধুরী হত্যার অভিযোগে ১১ জনকে আসামি করে আদালতে নালিশি মামলা করেন। ওই মামলায় অন্যতম আসামী করা হয় ডনকে। সেই নালিশি মামলাটি অপমৃত্যুর মামলার সঙ্গে মিলিয়ে তদন্ত করছে পুলিশ ব্যুরো অব ইনভেস্টিগেশন (পিবিআই)। যদিও মামলাটির ২১ বছর হতে চলেছে (২০১৭ সাল অনুযায়ী), কিন্তু এখনো এটি স্পষ্ট হয়নি যে তাঁকে হত্যা করা হয়েছে, না তিনি আত্মহত্যা করেছেন। শান্ত, আমিনুল ইসলাম (১৮ জানুয়ারি ২০১৯)। "সালমানের জন্য কাঁদলেন ডন"। রাইজিং বিডি ডটকম। সংগ্রহের তারিখ ৩০ ডিসেম্বর ২০১৯।  "মুয়াজ্জিন থেকে খল অভিনেতা ডন"। বাংলাদেশ জার্নাল অনলাইন। সংগ্রহের তারিখ ৩০ ডিসেম্বর ২০১৯।  "ভিলেনদের পারিশ্রমিক : মে দিবস স্পেশাল"। ভোরের কাগজ। ১ মে ২০১৯। ৩০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৯।  "হাসপাতাল থেকে বাসায় ফিরলেন অভিনেতা ডন"। প্রিয়.কম। সংগ্রহের তারিখ ৩০ ডিসেম্বর ২০১৯।  "বড় পর্দার খলনায়করা... | বাংলাদেশ প্রতিদিন"। বাংলাদেশ প্রতিদিন। ৩০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৯।  জনি, তানজিল আহমেদ; ডটকম, বিডিনিউজ টোয়েন্টিফোর। "'বাংলা সিনেমায় হিরো নেই'"। বিডিনিউজ টোয়েন্টিফোর ডটকম। ৩০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৯।  রাহাত, সাইফুল (৬ সেপ্টেম্বর ২০১৯)। "সালমানের সঙ্গে আমিও মরে গেছি: ডন"। রাইজিং বিডি ডটকম। সংগ্রহের তারিখ ৩০ ডিসেম্বর ২০১৯।  "ডন আসছেন গানের অ্যালবাম নিয়ে"। বাংলা নিউজ টোয়েন্টিফোর ডটকম। সংগ্রহের তারিখ ৩০ ডিসেম্বর ২০১৯।  "সভাপতি শাকিব খান অমিত হাসান সাধারণ সম্পাদক"। দৈনিক যুগান্তর। সংগ্রহের তারিখ ৩০ ডিসেম্বর ২০১৯।  "সভাপতি শাকিব খান সাধারণ সম্পাদক অমিত হাসান"। দৈনিক সমকাল। ১৫ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৯।  "বাংলাদেশ চলচ্চিত্র শিল্পী সমিতির সভাপতি হলেন শাকিব, সাধারণ সম্পাদক অমিত"। প্রিয়.কম। সংগ্রহের তারিখ ৩০ ডিসেম্বর ২০১৯।  "ভোটকেন্দ্রে ডন, সঙ্গে নার্স"। বাংলা নিউজ টোয়েন্টিফোর ডটকম। সংগ্রহের তারিখ ৩০ ডিসেম্বর ২০১৯।  "সালমান শাহ খুন হয়েছেন, দাবি রুবির"। প্রথম আলো। সংগ্রহের তারিখ ২০১৯-১২-৩০।  "সালমান শাহর মৃত্যু হত্যা না আত্মহত্যা?"। প্রথম আলো। সংগ্রহের তারিখ ২০১৯-১২-৩০।  বাংলা মুভি ডেটাবেজে ডন ইন্টারনেট মুভি ডেটাবেজে ডন  (ইংরেজি) ফেসবুকে ডন